Etsimme online-asiakaspalvelutiimiimme ruotsin kielen taitajia! | Smilee\nEtsimme online-asiakaspalvelutiimiimme ruotsin kielen taitajia!\nBy kaisa syyskuu 20, 2019 lokakuu 30th, 2019 No Comments\nHej! Pratar du svenska?\nNimittäin juuri nyt me Smileellä etsitään huikeaan asiakaspalvelutiimimme can do -asenteella varustettuja kielipään omaavia online-asiakaspalvelijoita! Toiveena olisi hyvän suomen ja englannin kielen osaamisen ohella hyvä ruotsin kielen osaaminen. Asiakaspalvelutiimimme auttaa asiakkaita päämiestemme verkkosivuilla chat-työkalun välityksellä. Lupaamme, että tässä työssä et näe kahta samanlaista päivää!\nMiltä kuulostaisi kansainvälistyvä yritys, joka tarjoaa urapolkuja ja kehittymismahdollisuuksia sekä mukava asiakaspalvelutyö, jota on mahdollista tehdä etänä kotisohvalta tai vaikka aurinkorannoilta? Jos tämä kuulostaa ihan sun unelmaduunilta, niin laita hakemusta tulemaan!\nMeidän tehtävä Smileen online-asiakaspalvelutiimissä on parantaa asiakaskokemusta ja auttaa päämiehiämme parantamaan omaa asiakaspalveluaan sekä saavuttamaan liiketoiminnallisia tavoitteita.\nMitä työhösi kuuluu Smileen online-asiakaspalvelutiimissä?\nLuot, ylläpidät ja kehität asiakassuhteita päämiestemme edustajana tavoitteenasi ylivoimainen asiakaskokemus.\nAvustat online-asiakkaita verkkosivuilla ja ohjaat heidät kohti ratkaisua ja kaupantekoa chatin sekä yhdessäselaamisen avulla.\nOsallistut palvelun ja koko konseptin jatkuvaan kehittämiseen.\nTyön sijainti: Saat ihan itse päättää, sillä meidän asiakaspalvelijoita työskentelee ympäri maailmaa!\nErinomaista kirjallista ja suullista ruotsin kielen taitoa.\nErinomaista tilannetajua ja tunneälyä, sillä asiakkaiden ymmärtäminen on erinomaisen asiakaskokemuksen tärkein rakennuspalikka.\nTaitoa arvioida asiakkaita ja asiakkaiden moninaisia tarpeita sekä sopeuttaa niihin oma kirjoitus- ja puhetyylisi.\nLiiketoimintaymmärrys – otat nopeasti haltuusi päämiehen liiketoiminnan ja nettisivut.\nInnostuneisuutta, motivaatiota ja kykyä itsenäiseen, vastuulliseen työhön. Edustat työssäsi sekä Smileetä että päämiesorganisaatioitamme.\nSuurena plussana olisi kiinnostuneisuus/harrastuneisuus autoalaa kohtaan. 🙂\nMiksi kannattaa tulla just meille töihin?\nPääset kehittämään itseäsi asiakaspalvelijana sekä myyjänä. Tiimimme ohjaa, tukee ja rohkaisee onnistumistasi.\nTarjoamme laajan koulutuksen kehittyäksesi monipuoliseksi osaajaksi.\nMeillä on myös mahdollisuuksia edetä ja kehittyä Smileen mukana ja luoda kansainvälistä uraa asiakaspalvelun parissa.\nLisäksi työn mukana tulee mahtavat ja tsemppaavat työkaverit sekä vapauden valita itse työvuorot! 🙂\nMiten tavoitella tätä unelmatyötä?\nLähetä hakemuksesi ja CV:si mahdollisimman pian osoitteeseen jenni.raaska@smilee.io.\nSuosittelemme nopeaa etenemistä, sillä paikat täytetään sitä mukaa kuin löydämme sopivia henkilöitä. Tiedustelut tehtävästä: jenni.raaska@smilee.io.\nAjankohta ja kesto: Aloitus mahdollisimman pian.\nSeuraavaSmilee etsii oppimishaluista Customer Success -harjoittelijaa!


Valtteri Tikkakoski: Tervemenoa luostariin! (Sleyn Luther-koulu) – Koskenniemi.fi\nKoskenniemen suvun kotisivut\nValtteri Tikkakoski: Tervemenoa luostariin! (Sleyn Luther-koulu) By eki /\n2000-luvun monenkirjavat kristilliset ryhmät ja toisinaan myös oma pääkoppa haastavat kristityn pohtimaan: ”Millaista on Jumalan tahdon mukainen elämä?” Jos usko Jumalaan on minulle tärkeää ja haluan panostaa siihen kunnolla, mitä minun pitää tehdä? Voinko harrastaa lenkkeilyä, pelata pleikkaria ja kahvitella kavereiden kanssa, vai olisiko tuo aika parempi käyttää Raamatun lukemiseen ja rukoilemiseen? Vai pitääkö kilvoittelussa mennä vieläkin pidemmälle ja jättää kaikki maalliset opiskelut sekä työt ja antaa sekin aika vain Jumalan käyttöön? Voin vakuuttaa, että et sinä, enkä minä ole ensimmäinen, joka näitä kysymyksiä on miettinyt.\nNoin puoli vuosituhatta sitten, vuonna 1501, 17-vuotias kristitty nuori mies nimeltä Martti Luther astui sisään Erfurtin yliopiston filosofiseen tiedekuntaan. Tammikuussa 1505 siihen asti keskinkertaisesti menestyneestä oppilaasta valmistui maisteri loistavin arvosanoin. Eteneminen opintiellä sai jatkoa. Saman vuoden huhtikuussa Luther aloitti luentojen pitäminen filosofian maisterina. Lisäksi omia opintoja oli jatkettava jossakin korkeammassa tiedekunnassa, joksi valikoitui Hans-isän vaatimusten mukaisesti oikeustieteellinen tiedekunta.\nKuitenkin jo parin kuukauden kuluttua tapahtui käsittämättömältä näyttävä käänne. Heinäkuussa 1505 juuri oikeustieteen opintonsa aloittanut Luther yllättäen keskeytti koulunkäyntinsä ja rupesi munkiksi. Miksi ihmeessä?\nPari viikkoa aikaisemmin Luther oli ollut käymässä kotonaan Mansfeldissa. Kesken paluumatkan yliopistolle Erfurtiin hänet yllätti ankara rajuilma. Luther oli pelosta suunniltaan. Salama iski aivan hänen viereensä ja hädässään Luther rukoili avuksi Pyhää Annaa luvaten ryhtyä munkiksi, jos vain selviäisi hengissä.\nPian rajuilman jälkeen Luther lunasti lupauksensa, hyvästeli ystävänsä ja meni luostariin. Hans-isä oli luonnollisesti raivoissaan pojan päätöksestä. Ja syystäkin! Päätös tiesi loppua oikeustieteen opinnoille eikä poika luostarista käsin voisi olla ikääntyvien vanhempiensa vanhuudenturvana. Isä joutui vastahakoisesti hyväksymään tilanteen, kun ei muuta voinut.\nLutherin elämä munkkina näytti sujuvan mallikkaasti. Tavanomaisen vuoden koeajan jälkeen hän sai antaa luostarilupauksensa. Sen jälkeen nuori munkki vihittiin nopealla aikataululla ensin alidiakoniksi, sitten diakoniksi ja lopulta papiksi 3.4.1507 jo 23-vuotiaana, vaikka kirkkolain mukaan papiksi vihittäviltä vaadittiin vähintään 25 vuoden ikää. Edelleen nuori pappi sai paljon vastuuta luostarissa ja opetustehtäviä teologisessa tiedekunnassa. Voisi siis sanoa, että Luther täytti hyvin lupauksensa täydellisestä omistautumisesta Jumalalle.\nKuitenkin pinnan alla kuohui. Vaikka Luther vei Jumalalle omistautumisensa poikkeuksellisen pitkälle itsetutkistelulla, rukoilemalla, paastoamalla, pitämällä messuja ja ripittäytymällä ankarasti, hän ajautui syvään epätoivoon. Luther kertoo muun muassa ripittäytymisensä jälkeen palanneensa juoksujalkaa papin luo, koska hänen mieleensä oli muistunut vielä yksi synti. Lutherin tavoitteena oli ollut miellyttää Jumalaa luostarielämän avulla. Hänelle oli opetettu, että kun ihminen tekee voitavansa, Jumala ei kiellä armoaan. Mutta miten saattoi olla varma siitä, että oli tehnyt voitavansa ja että se riitti Jumalalle? Eikö aina voisi tehdä vielä enemmän? Lutherille piirtyi kuva vihaisesta Jumalasta, joka vaati ihmiseltä mahdotonta.\nRipissä häntä vaivasi se, ettei hän osannut katua syntejään oikein ja riittävästi, eikä siksi voinut olla varma Jumalan anteeksiannosta. Ehtoollisen toimittamisessa ja sille osallistumisessa taas ahdisti kelvollisuuden vaatimus. Luther kun tunsi olevansa syntinen ja kelvoton. Luther yritti löytää ratkaisua Raamatusta, mutta sieltäkin häntä vastaan tuli kuva vaativasta, raivoisasta ja rankaisevasta Jumalasta. Kirkko tarjosi hänelle keinoja Jumalan miellyttämiseen, mutta nekään eivät ratkaisseet ongelmaa. Eihän ihminen voisi mitenkään tehdä mitään, mikä riittäisi mahdottomia vaativalle Jumalalle.\nToki ulospäin näkyi hurskas munkki, mutta sisällä kalvoi epävarmuus siitä, riittikö tämä Jumalalle? Ahdistunut Luther halusi saada varmuuden Jumalan armosta ja pelastuksesta. Hän kertoo mietiskelleensä yötä päivää Paavalin roomalaiskirjeen kohtaa: ”Onhan kirjoitettu: ’Uskosta vanhurskas saa elää.’” (Room. 1:17) Salaa Luther vihasi vanhurskasta ja synnistä rankaisevaa Jumalaa, kunnes syvän epätoivon ja ankaran raamatuntutkimisen keskellä vähitellen sai alkunsa uudenlainen, mullistava löytö. Ihmisen rakkaus tai mitkään teot eivät tavoita eivätkä voikaan tavoittaa Jumalaa. Sen sijaan Jumala antaa synnit anteeksi ilmaiseksi, Kristuksen ristinkuoleman tähden. Tapahtuu autuas vaihtokauppa: Kristus ottaa pois ihmisen synnin ja antaa tilalle oman vanhurskautensa ja pyhyytensä. Jumalan vanhurskaus ei tarkoitakaan viime kädessä hänen vanhurskasta vihaansa syntiä kohtaan, vaan hänen lahjoittamaansa pelastusta Kristuksessa. Tämän aarteen ihminen saa omakseen uskossa, joka ei ole palkinto omista teoista, vaan ilmainen lahja Jumalalta.\nLutherin edellä kuvattu löytö laittoi liikkeelle mullistavan kehityskulun. Vuonna 1521, kuusitoista vuotta luostariin lähtönsä jälkeen, Luther julkaisi traktaatin Luostarilupauksista. Esipuheeksi hän kirjoitti isälleen kirjeen, jossa hän muisteli ukkosmyrskyä, päätöstään ryhtyä munkiksi ja tästä aiheutunutta riitaa isän kanssa. Vielä pari vuotta luostariin menon jälkeen Hans-isä oli tullut seuraamaan Lutherin pappisvihkimystä ja kysellyt edelleen pojan päätöksestä: ”Etkö ole lukenut Raamatusta, että sinun tulee kunnioittaa vanhempiasi?” Mitä jos kutsu luostariin olikin tullut perkeleeltä eikä Jumalalta? Eikö poika ollut rikkonut neljättä käskyä vastaan lähtiessään luostariin vastoin vanhempiensa tahtoa?\nIsän sanat olivat jääneet vaivaamaan Lutheria. Hän oli nyt vuosien jälkeen valmis kohtaamaan totuuden – isä oli ollut oikeassa. Luostarilupauksen antaminen ei ollut vain hyödytöntä, vaan jopa uskon vastaista.\nLutherin mukaan luostarilupauksessa ensinnäkin sitouduttiin sellaiseen elämäntapaan, johon Jumala ei ollut käskenyt. Toiseksi tämän elämäntavan kautta yritettiin ansaita Jumalalta pelastus. Luther väitti, että selibaatin sijaan ihmiset olivat vapaita solmimaan avioliiton, niin kuin Jumala oli säätänyt. Eivätkä oikeita hyviä tekoja olleet ne hurskailta näyttävät teot, jotka tehtiin Jumalaa varten eristäytyneinä luostarin muurien sisälle. Sen sijaan oikeat hyvät teot tehdään tavallisessa arjessa lähimmäisten hyväksi. Edelleen Luther opetti, että jos ihminen teki hyviä tekoja ansaitakseen Jumalan suosion, nämä teot olivat syntiä. Luostarilelämä naimattomuudessa tuli näin ollen ongelmalliseksi sikäli, mikäli luostariin hakeuduttiin siksi, että sitä kautta päästäisiin Jumalan suosioon ja pelastuttaisiin omien hyvien tekojen avulla.\nLutherin kirjoitusten myötä suuri joukko munkkeja ja nunnia jätti luostarin. Tämä osoittaa, että monet olivat sitoutuneet luostariin samasta syystä kuin Luther – voidakseen miellyttää Jumalaa tällä arkista elämää parempana pitämällään elämätavalla.\nLuther itsekin luopui munkinkaavusta ja avioitui lopulta vuonna 1525 entisen nunnan, Katariina von Boran kanssa. Syy sille, miksi hän avioitui vasta näinkin myöhään oli kaiketi käytännöllinen. Lutherin asema pannaan julistettuna uskonpuhdistajana olisi voinut asettaa myös aviopuolison vaaraan. Silti hän loppujen lopuksi päätyi 42-vuotiaana samaan ratkaisuun, mihin monet entiset munkit ja nunnat hänen kirjoitustensa innoittamana jo vuosia aiemmin.\nOlemme jo todenneet että Lutherin suuri oivallus oli ihmisen pelastuminen ilman omia ansioita, yksin armosta, mikä teki hänen ja monen muun luostarikilvoittelusta turhanpäiväistä pyristelyä. Vääränlaiset teot oli saatu karsittua pois. Mutta hyvillä teoilla on silti oma keskeinen paikkansa Lutherin teologiassa, mihin jo edellä hieman viitattiin.\nAvainsana on kutsumus. Puhuttaessa kutsumuksesta usein mieleen nousee papin, opettajan ja sairaanhoitajan ammatit. Aivan oikein, ne ovat kutsumusammatteja eli kutsumuksia. Mutta kutsumus ei suinkaan merkitse vain tätä! Kutsumus ei ole sisäinen palo johonkin erityisammattiin tai Jumalan mystisesti ilmoittama henkilökohtainen elämäntehtävä, vaan kutsumukset ovat ihan tavallisia, Jumalan hyväksi luomia ja säätämiä tehtäviä. Kutsumuksia ovat kaikki kunnialliset ammatit sekä erilaiset tehtävät kuten vanhemman, lapsen, puolison tai opiskelijan osat. Näin ollen jokaisella ihmisellä on jokin kutsumus tai useita kutsumuksia.\nLuther teki erottelun vielä kahden erilaisen ”kutsumuksen” välille. Ensinnäkin Jumala on kutsunut kaikki ihmiset ikuiseen elämään. Tämän kutsun suhteen teoilla ei ole mitään merkitystä, vaan pelkällä armolla. Toiseksi Jumala on kutsunut ihmiset rakastamaan ja palvelemaan toisiaan eri kutsumuksissa. Näissä kutsumuksissa teot ovat ratkaisevia. Hyviä tekoja ei siten tehdä pelastuksen eteen, vaan lähimmäisten parhaaksi.\nLutherin mukaan ihminen palvelee Jumalaa palvelemalla lähimmäisiään omassa kutsumuksessaan. Ja päinvastoin: Jumala palvelee ihmisiä eri kutsumusten kautta, joissa ihmiset toimivat ikään kuin Jumalan työtoverina, hänen käsinään ja jalkoinaan, lähimmäistensä hyväksi. Luther kritisoi luostarielämää juuri siksi, että siinä nämä Jumalan säätämät kutsumukset sivuutettiin ja korvattiin itse keksityillä hurskailta vaikuttavilla teoilla. Kaikkien tekojen hyvyys onkin Lutherin mukaan arvioitava Raamatun mukaan, eikä sen, miltä ne ulospäin näyttävät.\nIsossa katekismuksessa Luther opettaa esimerkiksi vanhempien kunnioittamisesta näin: ”Eikö siis sydän hyppelisi ja tulvisi riemua, kun se ryhtyessään tekemään käskettyä työtä voisi sanoa: ”Tämä on toki parempaa kuin mikään kartusiaanien pyhyys, vaikka he paastoaisivat itsensä kuoliaaksi ja rukoilisivat taukoamatta polvillaan.” Sillä sinulla on varma sana ja jumalallinen todistus siitä, että hän on näin käskenyt, mutta sanaakaan ei löydy, että hän olisi tuota käskenyt. Mutta maailman surkeus ja masentava sokeus ilmenee siinä, ettei kukaan tätä usko. Niin on Perkele meidät lumonnut omien tekojemme väärällä pyhyydellä ja harhalla. Sen vuoksi toivoisin hartaasti, sanon sen taas, että ihmiset avaisivat silmänsä ja korvansa ja panisivat tämän sydämelleen, ettemme uudelleen joutuisi harhaan, Jumalan puhtaasta sanasta Perkeleen valheleikkiin. Silloin asiat kehkeytyisivät myös niin, että vanhemmilla olisi kodissaan paljon enemmän iloa, rakkautta, ystävällisyyttä ja yksimielisyyttä, samoin lapset saisivat vanhempiensa koko rakkauden.”\nAsiaa valottaa hyvin myös monien Raamatun henkilöiden esimerkki. Luther toteaa, että Jeesus itsekin työskenteli kirvesmiehenä, opetuslapset kalastajina ja Herran äiti Maria tavallisena nöyränä puolisona ja perheenäitinä. He eivät suuremman pyhyyden perässä vetäytyneet pois maailmasta luostariin, vaan hoitivat omat kutsumuksensa tunnollisesti.\nEntä minä tänään?\nPalataan siihen, mistä alussa lähdettiin liikkeelle: ”Millaista on Jumalan tahdon mukainen elämä?” Luostariin lähtöä kovin moni meisä tuskin on vakavasti harkinnut, mutta kysymys Jumalan tahdon mukaisesta elämästä on yhä ajankohtainen. Mitä asia merkitsee minun kohdallani? Johdannossa asetin vastakkain arjen ja hengellisen elämän. Nyt ymmärrämme, että tällainen lähestymistapa on virheellinen. Arki ja Jumalan palveleminen eivät sulje toisiaan pois. Tottakai tarvitsemme niin päivittäisiä hartauksia kuin viikottaista messua ja muita seurakunnan tapahtumia. Näistä saamme voimaa ja hengellistä ravintoa arkeemme. Mutta vasta arjessä kristillisyys todella punnitaan. Kun mietit hengelliseen elämään panostamista, hoida uskoasi, mutta hoida myös kunnollisesti maallista kutsumustasi. Voit miettiä, miten toteutat omaa kutsumustasi veljenä, siskona, äitinä, isänä, opiskelijana, työntekijänä tai työnantajana? Tässä lienee tekemistä koko elämäksi.\nSaattaa tulla tunne, että nyt kutsumus on asetettu uudeksi taakaksi, kun luostariin ei tarvitse mennä. Asia ei ole niin. Siinä missä oma kutsumus voi asettaa haasteita, Jumala antaa myös luvan nauttia elämästä omassa kutsumuksessa. Voit lapsena iloita vanhemmista, vaimona miehestä tai isänä lapsista ja tietää, että se on Jumalalle mieluista!\nKyse on kenties pohjimmiltaan oikeasta Jumala-kuvasta ja Raamatun ymmärtämisestä. Kun alamme oppia Jumalan armoa, ymmärrämme ettei meidän tarvitse tehdä mitään päästäksemme hänen lähelleen. Jumala itse tuli Kristuksessa meidän lähellemme ja kuoli puolestamme. Kun taivas on auki, saamme kiitollisina opetella elämään omalla paikallamme lähimmäisiämme palvellen niin kuin hän on Sanassaan käskenyt.\nPrevious PostNext Post Vastaa Peruuta vastaus\tCopyright © 2017 Koskenniemi.fi. All rights reserved.Powered by WordPress. Developed by Rubel


Lähiruoan edistämiseen vauhtia USA:ssa maataloushallinnon kehittämisohjelmia muokkaamalla - LuomutietopankkiLuomutietopankki\nLähiruoan edistämiseen vauhtia USA:ssa maataloushallinnon kehittämisohjelmia muokkaamalla\nMaataloushallinnon eri ohjelmia ollaan rukkaamassa paremmin tukemaan lähiruoan käyttöä USA:ssa. Suunnitelmat käyvät selville apulaismaatalousministeri Kathleen A. Merriganin julkistamasta muistiosta.Kehittämisen kohteita ovat mm: viljelijöiden suoramyyntipisteiden kehittäminen ja uusinvestoinnit, julkiset ammattikeittiöt ja elintarvikkeiden jatkojalostusyksiköt, voittoa tuottamattomien järjestöjen rakennus- ja välineinvestoinnit, joita käytetään elintarvikkeiden jakeluun, ruoanvalmistuksen kurssitoiminta ja yhteisöllisten ruokapankkien toiminnan kehittäminen.\nTarkoitus on muokata useita eri kehittämis- ja tukiohjelmia siten, että lähiruoan tuottajat ja markkinoijat voisivat hyödyntää näiden ohjelmien tarjoamia edullisia rahoitusmahdollisuuksia aikaisempaa paremmin.\nViljelijät ja yrittäjät voivat saada pitkäaikaisia lainoja ja avustuksia toiminnan sekä suunnitteluun että käynnistämiseen. lainaa voi saada jopa 80 prosenttia kustannuksista ja laina-aika voi olla 15 vuoden pituinen. Avustuksien saannissa etusijalla ovat pienet ja keskisuuret perheviljelmät sekä yhteistyötä helpottavat hankkeet. Kymmenesosa avustuksista on tarkoitus varata sosiaalisesti heikommassa asemassa olevien viljelijöiden toiminnan kehittämiseen.\nLähiruoalla tarkoitetaan paikallisesti tuotettuja, jalostettuja ja markkinoituja elintarvikkeita. Lähiruokaa voidaan kuljettaa enintään 600 kilometriä tai se tulee markkinoida osavaltion sisällä.\nApulaismaatalousministeri Kathleen A. Merrigan on hoitanut kestävien ruokajärjestelmien professouuria Tuffin yliopistossa vuodesta 2002. Sitä ennen hän työskenteli maatalousministeriössä jo Clintonin hallituksen aikana valmistellen mm luomulainsäädäntöä. Hän on työskennellyt myös FAO:ssa luomumaatalouden kehittämistehtävissä.\nKestävien ruokajärjestelmien professuuri ja koulutusohjelma\nAsiasanat: kulutus, luomun kehittäminen, uutiset, yleistä


Työterveydestä tuli kultamuna | Mikkelin Kaupunkilehti\nIso yrityskauppa kiinnosti mediaa. Yle haastatteli maanantaina ostajaa eli Suur-Savon Heikki Hämäläistä. Myyjä eli kaupunginjohtaja Timo Halonen odotti vuoroaan. Vasemmalla Essoten viestintäpäällikkö Jouni Vahkoinen.\nEtelä-Savon Työterveys Oy:n myynti tuottaa omistajalleen Mikkelin kaupungille sievoiset tulot. Kaupungin kassaan kilahtaa 5,3 miljoonaa euroa, mikäli maanantaina esitelty kauppa toteutuu.\nOstajat eli Osuuskauppa Suur-Savo ja Etelä-Savon sosiaali- ja terveyspalvelujen kuntayhtymä (Essote) maksavat työterveysyhtiöstä kaupungille kauppahintana yhteensä 2,6 miljoonaa euroa.\nLisäksi hyvässä kunnossa olevan Etelä-Savon Työterveys Oy:n taseista ja rahastoista tuloutuu kaupungille 2,6 miljoonaa euroa aiempien vuosien voittoja.\nOstaja ja myyjä ovat harvinaisen samaa mieltä siitä, että kauppatavara on kunnossa.\n–\tEtelä-Savon Työterveys Oy on vahva ja hyvin hoidettu yritys, totesivat sekä Mikkelin kaupunginjohtaja Timo Halonen että Osuuskauppa Suur-Savon toimitusjohtaja Heikki Hämäläinen tiedotustilaisuudessa maanantaina.\nOsuuskauppa on Hämäläisen mukaan katsellut työterveysyhtiötä tarkalla silmällä jo jonkin aikaa. Kaupungin myyntihalut sen sijaan heräsivät vasta viime syksynä. Sosiaali- ja terveysuudistuksen edetessä on käynyt selväksi, etteivät kunnat jatkossa voi omistaa terveyspalveluja tuottavia yrityksiä.\nKauppa vahvistuu, mikäli Mikkelin kaupungin, Osuuskauppa Suur-Savon ja Essoten päättävät elimet sen tahoillaan siunaavat. Etelä-Savon Työterveys Oy:n on määrä aloittaa uudessa omistuksessa syyskuun alussa.\nSuur-Savo omistaa jatkossa Etelä-Savon Työterveys Oy:stä 51 prosenttia ja Essote 49 prosenttia. Kauppahinnasta Suur-Savo maksaa 1,32 miljoonaa euroa ja Essote 1,27 miljoonaa euroa.


Lukiljalta: Työmääräys rantaradasta alueen kansanedustajille - Kymen Sanomat\nLukiljalta: Työmääräys rantaradasta a...\nJulkaistu 23.5.2019 18:21\nEtelä-Kymenlaakson, Etelä-Karjalan, Etelä-Savon ja Pohjois-Karjalan kansanedustajat, teidät on valittu eduskuntaan töihin eikä palkan nauttijoiksi, palkan jollaisesta harva teitä äänestäjistä voi vain haaveilla.\nTeidän kuuluu hoitaa ensisijaisesti työt, jotka ovat rantarata, joka tulee rakentaa Helsingistä Kotkaan, Haminaan ja sieltä suoraan Lappeenrantaan eikä Kouvolaan.\nVaalimaalta moottoritie Lappeenrantaan rata- ja tiehankkeet hyödyttää tosipaljon yllä mainittuja alueita. Yllämainitut valmistuneet hankkeet vähentävät rata- ja tiemäärärahojen tarvetta välille Lappeenranta-Kouvola.\nEi ole mitään järkeä tuhlata tiemäärärahoja esimerkiksi johonkin Savon ja Pohjois-Karjalan sivukylille, joissa kahdenkymmenen vuoden kuluttua ei asu juuri ketään. Kansanedustajillekin on järjen sallittua jopa suotavaa.


Kesämekkoja Netistä Ilmainen-treffi Homo / Gay-keskustelu\nKesämekkoja netistä ilmainen-treffi homo\nPosted on 10.06.2018 10.06.2018 by Sachiko Moores\nMIES SEKSI HOMO ILMAISTA PUHELIN SEKSIÄ\n: Kesämekkoja netistä ilmainen-treffi homo\nKesämekkoja netistä ilmainen-treffi homo Maksullinen Treffit Plus tarjoaa sitten muutamia lisäominaisuuksia, kuten rajatonta viestien lähettämistä, näet kuka on vieraillut profiilissasi jne. Sivustoa rahoitetaan palvelussa esiintyvillä mainoksilla mikäli ihmettelet miksi palvelu on ilmainen. Tai lue seuraavaksi listaamamme Suomen TOP 10 treffipalstat. E-kontakti kokemuksia ja Treffimaisterin 5 vinkkiä menestykseen. Tässä muutama poiminta deittisivustoista, joissa pääset ilmaiseksi selaamaan profiileja ja lähettämään viestejä eri käyttäjille.\nGAY ANTISHOP SEX WORK HELSINKI Tässä muutama pikapoiminta ominaisuuksista:. Kun sinkku on valmis laittamaan rahaa palveluun, tarkoittaa se yleensä sitä, että hän on liikkeellä tositarkoituksella. Ikäraja palstalle on 16 vuotta, mutta alaikäisiä palvelussa ei ole juuri nimeksikään. Tässä muutama pikapoiminta ominaisuuksista: Jos nettideittailun avulla voit säästää baarireissuja kymmeniä ellei jopa satoja eurojatällöin tämän rahan voi sijoittaa myös maksulliseen sivustoon ja laajentaa omia mahdollisuuksia löytää se oma rakas! Tai lue seuraavaksi listaamamme Suomen TOP 10 treffipalstat. Myös näissä palveluissa on sitten erikseen ostamalla mahdollisuus saada lisää ominaisuuksia.\nKesämekkoja netistä ilmainen-treffi homo Erityisesti naiset kokevat sen verran asiattomuuksia ilmaisilla palstoilla, että he mielellään maksavat hieman tasokkaammasta paikasta, kesämekkoja netistä ilmainen-treffi homo. You have entered an incorrect email address! Heidän profiilikuviaan ei myöskään vaikuta näkyvän palvelun ulkopuolella, joten ne yliuteliaat naapurin Marjatat joutuvat ihan rekisteröitymään nähdäkseen käyttäjien profiilikuvia. Tärkeintähän on vain tutustua uusiin ihmisiin, sopia treffit ja toivon mukaan rakastua! Ilmaisilla palstoilla sivuston valvonta on yleensä heikompaa, joten sekaan mahtuu huijareita ja muita pelleilijöitä. Esimerkiksi tätä kirjoittaessa profiileja löytyy 91 kappaletta: Sivustoa rahoitetaan palvelussa esiintyvillä mainoksilla mikäli ihmettelet miksi palvelu on ilmainen.\nKesämekkoja netistä ilmainen-treffi homo Erityisesti naiset kokevat sen verran asiattomuuksia ilmaisilla palstoilla, että he mielellään maksavat hieman tasokkaammasta paikasta. Jos nettideittailun avulla voit säästää baarireissuja kymmeniä ellei jopa satoja eurojatällöin tämän rahan voi sijoittaa myös maksulliseen sivustoon ja laajentaa omia mahdollisuuksia löytää se oma rakas! Please enter your name. Heillä on valtavat määrät käyttäjiä, joiden profiileja voidaan selata myös rekisteröitymättä palveluun. Please enter your comment! Samoin toinen suuri suomalainen ilmainen treffisivusto, Deitti.\nKesämekkoja netistä ilmainen-treffi homo Pk-seuraa oulu ilmainen seksilelu gay\nTHAI HIERONTA PASILA SEURAA HOMOSEKSUAALISEEN TURUSTA\nTästä artikkelista löydät 3 suositusta, jos sinulla on ilmainen treffisivusto hakusessa. Ja jos seuraa ei tunnu löytyvän, maksullisiin palveluihin voi suhtautua myös seuraavalla tavalla: Sivusto on hieman vanhanaikaisemman oloinen kuin kaksi edellä mainittua palvelua, mutta hyvin tälläkin käyttöliittymällä tulee toimeen. Tällöin kenties löydät juuri sen sivuston, josta löydät juuri itsellesi sopivaa seuraa ja saat järjestettyä ne ilmaiset treffit. Et siis tule maksaneeksi turhaan, jos ei sieltä mielenkiintoista tarjontaa löydykään.\nHomoseksuaaliseen seksi ilmoitus tampere sex work\nGay pelottava karvainen kalu bdsm\nLiukas vittu thai hieronta gay nurmo\nTreffit gay jyväskylä seksiseuraa mies\nfree webcam xxx homo chat naiset\nseksiä oulu homo 09 puhelinseksi\nkiimainen mies roodos homoseksuaaliseen\nhomo seksi suomi24 sex works\nilmainen homo suomalainen seksi sex in helsinki\nhomo thai hieronta lohja suomi 24 gay


Retkeily – Karttaselaimen blogi\nMarjastus ja sienestys, Metsästys, Retkeily, Vaellus\t 4.1.2018 4.1.2018\nKarttaselaimen kuvakisa on ratkaistu Mikä kuva voitti? Ketä suosi arpaonni?\nKarttaselaimen kuvakisan voittajat ovat nyt selvillä! Suuri kiitos kaikille osallistuneille. Kilpailukuvia kertyi mahtavat 207 ja tykkäyksiä yhteensä 5000! Jos sinun nimesi tai nimimerkkisi on voittajien listassa, olethan yhteydessä meihin sähköpostilla osoitteeseen asiakaspalvelu(at)karttaselain.fi, niin pääsemme toimittamaan sinulle palkinnon. 🙂\nKuvakisan voittajaksi ylsi @raisupoika upealla auringonlaskumaisemallaan, joka sai 370 tykkäystä Instagramissa! Parhaat onnittelumme! (kuva ylhäällä) Voittajalle lähtee Karttaselaimen vuosilisenssi sekä Minifinder Atto -paikannin.\nErityismaininnan ja lisenssipalkinnon haluamme antaa Marita Vokkolaiselle (@maritavokkolainen) alla näkyvästä tunnelmakuvasta. Valloittava otos!\nKaikkien kuvakisaan osallistuneiden kesken arvottiin 3 Karttaselain Vuosi Plus -lisenssiä, ja arpaonni suosi seuraavia: @rederoextra, @taivaanpurjehtija ja @inanra.\nLisäksi kuvista tykänneiden kesken arvottiin 4 Karttaselain Kausi Plus -lisenssiä. Näihin onnekkaisiin voittajiin otamme yhteyttä henkilökohtaisesti.\nOnnittelemme voittajia! 🙂\nP.S. Kuvakisan satoa voit edelleen ihastella Facebook-sivullamme tai Instagramissa hashtagilla #karttaselainkisa.\nFiled under: kuvakisa, luontokuvat, maisema, valokuva\nRetkeily\t 11.11.2016 11.11.2016


Ryan Riess on uusi WSOP-mestari\nRyan Riess voitti WSOP 2013 pääturnauksen\nNovember Nine on saatiin viime yön aikana päätökseen ja vuoden 2013 World Series of Pokerin pääturnauksen voittaja on Ryan Riess. Riess kuittasi voitostaan 8 361 570 dollaria ja pokerimaailman kovimman mestaruustittelin.\nFinalistit oli saatu karsittua 171 jaon aikana ja pudonneiden listalta löytyi kisan kovin ennakkosuosikit JC Tran, Amir Lehavot ja Marc McLaughlin.\nHeads upin alkaessa pelissä oli enää jäljellä Riess ja Jay Farber. Lähtötilanteessa chipit olivat Farberin eduksi 105 vastaan 85 miljoonaa, mutta tämä tasoittui jo ensimmäisen viiden jaon aikana.\nAlussa Farber onnistui pitämään pientä johtoa, mutta pian johto vaihtui Riessille. Ensimmäinen kunnon potti nähtiin heads upin jaossa 33, jossa Riess veti 58 miljoonaa chippiä Farberin pinosta jätkäparilla. Tämän jälkeen Farber onnistui enää kerran tuplaamaan ja loppu olikin vain viimeistelyn odotusta.\nRatkaiseva käsi oli numeroltaa 90, jossa Farber puski nopeasti loput 14 miljoonaa chippiään peliin ja käänsi esiin Q5-käden. Tämä ei kuitenkaan riittänyt, sillä Riessillä oli taskussa AK ja pöytä ei auttanut kumpaakaan.\nWSOP 2013 Main Event, tulokset:\n1. Ryan Riess $8 361 570\n2. Jay Farber $5 174 357\n3. Amir Lehavot $3 727 823\n4. Sylvain Loosli $2 792 533\n5. JC Tran $2 106 893\n6. Marc-Etienne McLaughlin $1 601 024\n7. Michiel Brummelhuis $1 225 356\n8. David Benefield $944 650\n9. Mark Newhouse $733 224


Ihanaa ystävänpäivää! | 100% outdoor\nYstävänpäivä rantautui minun maailmaani 25 vuotta sitten. Kouluun tuli postilaatikko johon sai jättää viestejä ja kortteja ystäville. Rohkeimmat jättivät nimettömiä viestejä salaisen ihailun kohteelleen. Niihin kirjoitettiin englannin tunnilla 'Will you be my valentine?'. Kortit jaettiin ystävänpäivänä. Miten jännittävää oli saada pikkuviestejä. Siinä missä oma pulpetin kansi täyttyi viesteistä, en voinut olla huomatta sitä, että jotkut saivat vain yhden viestin. Joku ei ollenkaan. Ystävyys on yksi elämän tärkeimmistä jutuista. Siksi toivon sydämestäni, että koulujen postilaatikot ovat pullollaan viestejä tänään. Ja niitä saa ihan jokainen.\nOlen saanut valtavan ihania ystäviä elämääni. Osa heistä on kulkenut matkassa jo kouluvuosilta saakka. Yhtä rakkaita ovat myös aikuisiän ystävät. Vaikka aikaa ei lapsiperheessä ole loputtomiin, on mahtavaa, miten juttu jatkuu aina siitä mihin viimeksi jäätiin. Se on tosiystävyyttä.\nOnnellista ja nauruntäyteistä ystävänpäivää!\nRiina 14. helmikuuta 2018 klo 0.01\nOn ollut ilo saada sinusta ystävä, ensin blogin kautta ja sitten ihan livenäkin!\nOlet tsempannut ja kannustanut minua monen monta kertaa. Eikä puutarha-ajatusten ja vinkkien vaihtaminen ole myöskään ollut vähäpätöistä.\nKiitos ystävyydestäsi ja oikein ihanaa ystävänpäivää tänään ja joka päivä! <3\nKati 100%outdoor 14. helmikuuta 2018 klo 11.01\nVoi samoin Riina <3 En odottanut uusia ystäviä bloggaamisen myötä. Ihan paras kylkiäinen ikinä :D\nCheri 14. helmikuuta 2018 klo 1.21\nKiitos samoin Cheri! :)\nmummo 14. helmikuuta 2018 klo 2.01\nPihan vuosi 14. helmikuuta 2018 klo 7.28\nVäkertäjä 14. helmikuuta 2018 klo 12.10\nJust niin, kunpa jokainen saisi yhden ystispäiväviestin <3\nHyvää tätä ystispäivää!\nbaili 16. helmikuuta 2018 klo 4.45\nHow lovely to receive such beautiful message from friend dear friend!\nhappy valentine's day ,have wonderful and blessed one


Valehtelijan peruukki | Kultus\nKymmenen vuotta sitten KOM-teatterissa sai ensi-iltansa Odotus-esitys, elämäkerrallinen teos Pirkko Saisiosta ja Marja Packalénista. Odotuksen näki yli 30 000 katsojaa ja sitä esitettiin 127 kertaa ympäri Suomea ja Kolumbiassa asti.\nOdotuksen tekijöiden uusi dokumentaarinen teos, Valehtelijan peruukki, on esitys muistamisesta ja minuksi tulemisesta. Saisio ja Packalén näyttelevät oman elämänsä tilanteita, ihmissuhteiden käännekohtia, ammatillisia kömmähdyksiä, itsehäpäisyn hetkiä, hurmioitumisen tiloja ja elämän pyhyyden kokemuksia.\nEsitykset KOM-teatterisalissa 2.11.2019 saakka.\nKOM-teatteri Valehtelijan peruukki\nLataa kalenteriisi Ti 10.9.2019 19:00Lataa kalenteriisi\nLataa kalenteriisi Ti 17.9.2019 19:00Lataa kalenteriisi\nLataa kalenteriisi La 28.9.2019 15:00Lataa kalenteriisi\nLataa kalenteriisi Ti 8.10.2019 19:00Lataa kalenteriisi\nLataa kalenteriisi La 12.10.2019 19:00Lataa kalenteriisi\nLataa kalenteriisi La 19.10.2019 19:00Lataa kalenteriisi


Draconian Norjalaiset Metsäkissat: Kohta valloitetaan koko maailma!\nPentulaatikon ulkopuolinen elämä on alkanut pikkupömpyläisiä jo kovasti kiinnostaa, ja maailmaa onkin päästy pikkuhiljaa valloittamaan. Avasin testiksi pentulaatikon oven, ja samantien kaikki olivat innolla kiipeämässä ulos. Puolisen tuntia kerralla jaksetaan yleensä juosta ja riehua, ja sitten kömmitään taas yhteen kasaan nukkumaan ja keräilemään voimia ja tietenkin tankkaamaan.\nAlkaa olla ahdasta.\nLuonne-erotkin alkavat pikkuhiljaa hahmottua. Veikko on yleensä aina etunenässä juoksemassa ihmisten luo ja vapauteen. Veikko on myös ehdottomasti porukan äänekkäin pentu. Hiljaisia ne kyllä ovat kaikki, mutta jos jollain on asiaa, se on yleensä Veikko. Väinö puolestaan on kovin kehrääjä ja tykkää tulla siliteltäväksi. Vilja on ihan hurja vauhtitassu, juoksee ihan hurjaa kyytiä ympäri huonetta ja kovasti jo lelujakin lätkii. Voitto on ehkä hieman rauhallisempi, tarkkaileva kisu.\nKatso vaikka, ollaan ihan erinäköisiä!\nIsot kisut kiinnostavat pentuja, ja Mistyn ja Tristanin perässä kipitellään, yritetään läpsiä jalkoja ja häntää ja kaivaudutaan masukarvoihin, elleivät pojat ehdi juosta karkuun. Tristankin on jo hieman kokeillut, olisiko pienistä painikavereiksi. Näyttää kyllä aika hurjalta, kun Tristan kiepsahtaa selälleen ja nappaa pennun syleilyyn. Ilmeisesti moinen paini on kuitenkin molempien osapuolten mielestä ollut hauskaa, kun ei mitään kauhunkiljahduksia ole kuulunut, eikä mammakaan ole tullut keskeyttämään leikkejä. Misty puolestaan keskittyy pentujen pesemiseen ja puskemiseen :) Jaksaa kyllä aina naurattaa, kun Misty puskee pentua päähän. Kuitenkin itselläkin yleensä on mennä nenä lyttyyn Mistyn hellyydenosoituksista...\nOon jo melkein yhtä iso kuin isoveli. T:Väinö\nKaksi marjaa ♥ Vilja ja Tristan\nPentuhiekkaa laitoin tilaukseen viime viikolla, ja nyt kädet ristissä odotetaan, että paketti ehtisi äkkiä oven taakse. Pissaus nääs kyllä jo sujuu. Lakanalta on löytynyt jo monta isoa lammikkoa.\nRuokaa ei olla vielä edes yritetty maistella. Cindyn ruuat tarjoillaan kyllä pentulaatikkoon, mutta ketään ei ole kiinnostanut ainakaan lautaselta maistella. Pikkuhiljaa varmaan koitetaan alkaa aktiivisemmin tarjota pikkuisille maistiaisia. Maitoa on riittänyt vielä oikein hyvin, ja painot nousevat kohisten.\nVeikko 3 viikkoa\nVäinö vajaa 3 viikkoa\nVoitto 3 viikkoa\nVilja 3 viikkoa\nMuuttamaan ei olla päästy vieläkään. Olen ehkä maailman hitain muuttaja. Mut josko tänään! Sitten saadaankin paljon jännittäviä kuvia, kun kisut pääsevät tutustumaan ulkotarhaan.\nLähettänyt Draconian klo 10.35


hannamaria - 423 - Käytettyä ja kierrätettyä - hannamaria\nTags: Ajatuksia, DIY, Hankinnat, Käsityöt, Keittiö, Oma elämä, Sisustusprojektit\nReply\tSatu-Johanna // The Little Village\nHei Hanna! Löysinkin saman kamppiksen tiimoilta tänne sinun blogiisi :)\nSama homma! Ja kiitos :)\nTuo sun pöytäryhmä on vaan niin suloinen! :) Täältä löytyy myös paljon kierrätettyjä juttuja, joita ei kyllä heti uskoisi ensi näkemältä! Vähän kun näkee vaivaa niin kukaan ei edes huomaa onko uusi vai käytetty :) Meillä on ruokapöytä kanssa mun porukoiden iän ikuinen vanhus, jonka oon maalannut ja päällystänyt tuolien kankaat uudella. Ja nyt on tuhat ja sata yksi ideaa sisustukseen vanhaa ja kierrätettyä hyödyntäen, kunhan joskus päästäisiin muuttamaan uuteen kotiin… :)\nOi kiitos! Ja todellakin, usein sitä kierrätettyä ei edes huomaa! Onnea kodin metsästykseen :)


Sponsorointi - Savon MediaCenter Oy\nSavon MediaCenter sponsoroi nuorta jalkapallolupausta\nSiilinjärveläinen Tony Miettinen on 15-vuotias jalkapalloilija.\nAktiivisen jalkapallon pelaamisen Tony aloitti poikkeuksellisesti vasta 10-vuotiaana. Innostus alkoi, kun ”isä osti jalkapallon ja kannusti pelaamaan”\nKokoaikaiseksi KuPS.n pelaajaksi Tony keskittyi vuonna 2015.\n” Se oli jonkinlainen käännekohta Tonylle” , kertoo Jouni-isä.\nUrheilullista esikuvaa kysyttäessä Tonyn vastaus on selvä ja epäröimätön ”Vincent Kompany, Manchester Cityn puolustaja”\n”Se oli aivan tavallinen arki-ilta, jolloin Tony oli tullut harjoituksista kotiin. Puhelin soi ja Tonyn valmentaja sanoi että hänellä on tärkeää asiaa. Ehdin jo ajatella, että poika on tehnyt jotain ilkeää.” Näin muistelee Jouni-isä hymyssäsuin puhelua, jossa Tonyn valmentaja oli itsekin häkeltyneenä kertonut, että on saanut yhteydenoton Liverpoolista. Tony haluttiin ”näytille” yhteen maailman tunnetuimmista ”jalkapalloakatemioista”\nLiverpoolin reissuun Tony lähtee yhdessä Jouni-isänsä kanssa 22.10.2017\nKysyttäessä Tonyn tulevaisuuden suunnitelmista, hän vastaa ” No maajoukkueessa haluan pelata. Viiden vuoden päästä toivon olevani pelaamasssa jossakin Italialaisessa tai Ranskalaisessa joukkueessa. Italiassa on maailman parhaat topparit! Kunhan vaan saan pelata !”\nMelkoisen vaatimattomana Tony on pysynyt. Hän ei tadoillaan ja jo nyt saavutetulla menestyksellään kerskaile. Kysymykseen ”mitkä ovat vahvuutesi pelaajana” vastaakin Jouni-isä poikansa puolesta. ”Tonylla on äärimmäisen hyvä pelinlukutaito ja hyvä pääpeli. Tony osaa ennakoida pallon lentoradat ja pystyy omalla panoksellaan johtamaan peliä”\nHarjoittelematta ei Tonyllekaan menestys ole tullut. Kotoaan Siilinjärveltä Tony käy 4-5 kertaa viikossa Kuopiossa harjoituksissa. Matkat eivät ”tunnu missään, pääasia että saa pelata”\nSavon MediaCenter Oy tukee Tonya sponsoroimalla, ja toivottaa hurjasti onnea pelaajauralle!\nTonyn kuulumisia päivitämme kotisvuillemme tasaisin väliajoin.


OSOITE: Kantoniementie 16, 83750 SOTKUMA\nPUHELIN: +358 45 7831 5273\nNämä toimitusehdot ovat voimassa 1.9.2020 alkaen. Voimme muuttaa toimitusehtoja yksipuolisesti aika ajoin, joten tutustuthan toimitusehtoihimme joka kerta etukäteen, kun tilaat tuotteita verkkokaupastamme.\nJos sinulla on kysyttävää tuotteista tai tilauksesta, otathan yhteyttä meihin.\nPuhelin: +358 45 78315273\nKun olet tehnyt tilauksen, sitä ei voi enää muuttaa eikä perua. Esimerkiksi tilattuja tuotteita, toimitusosoitetta tai maksua ei voi muokata eikä perua jälkikäteen. Toimitetut tuotteet voi palauttaa tiettyjen ehtojen puitteissa, ks. Tilauksen peruutus ja palautus.\nVoit maksaa ostoksesi verkkopankissa tilauksen yhteydessä. Verkkokaupan maksuvälityspalvelun toteuttaja ja maksupalveluntarjoaja on Bambora Ab.\nKaikki hinnat sisältävät arvonlisäveron 24%. Voimassa oleva hinta on verkkokaupassa tilaushetkellä ilmoitettu hinta. Pidätämme oikeuden virheellisesti kirjattujen hintojen korjaamiseen sekä hintojen ja toimituskulujen muutoksiin. Tarkistathan tuotteiden ja toimituskulujen hinnat ostoskorissa ennen tilauksen vahvistamista.\nTilausvahvistus lähetetään sähköpostitse automaattisesti, kun tilaus on vastaanotettu. Kun tuotteet on pakattu ja lähetetty sinulle, saat siitä sähköpostiisi ilmoituksen. Jos jostain syystä emme voi ottaa tilaustasi vastaan, ilmoitamme siitä mahdollisimman pian.\nToimitusvaihtoehtoja on kolme:\npostipaketti 6,90 e\nkirje 1,85 e\nnouto KANTO Kosmetiikalta Sotkumasta 0 e.\nKirjetoimitus on mahdollista valita verkkokaupassa vain, jos tilauksen kokonaispaino on enintään 50 g. Yli 50 euron tilaukset toimitetaan ilmaiseksi. Postipakettien toimituspaikan voit valita itse. Käytämme tuotteiden pakkaamisessa kierrätysmateriaaleja aina, kun on mahdollista. Lähetämme tuotteet viiden arkipäivän sisällä tilauksesta ja mahdolliset jälkitoimitukset toimitetaan veloituksetta. Mikäli toimitus viivästyy, olemme sinuun yhteydessä sähköpostitse ja voit halutessasi peruuttaa tilauksen.\nJos valitset noudon KANTO Kosmetiikalta, otamme sinuun yhteyttä sähköpostitse ja sovimme kanssasi noutoajankohdan.\nVoit tilata tuotteita lisäämällä ne ostoskoriin ja maksamalla sekä vahvistamalla tilauksen. Huomaathan, että ennen tilausvahvistusta sinun täytyy hyväksyä tilaus-, maksu- ja toimitusehtomme ja näin ollen sitoutua ehtoihin. Tilaajan tulee olla vähintään 18-vuotias.\nSuomen kuluttajansuojalain mukaan sinulla on oikeus peruuttaa tilaus 14 päivän kuluessa tuotteiden vastaanottamisesta. Peruuttamisesta pitää ilmoittaa meille sähköpostitse (info@kantokosmetiikka.fi). Jos peruutus tapahtuu yli 14 päivän jälkeen tavaran vastaanottamisesta, sitä ei hyväksytä. Peruuttamisesta on aina ilmoitettava, eikä lähetyksen noutamatta jättäminen noutopisteestä ole peruutus. Jos jätät lähetyksen noutamatta, maksua ei palauteta sinulle. Sinetöimättömiä tuotteita (pihkasalva ja huulivoi) emme hygieniasyistä voi ottaa takaisin.\nJos peruutat tilauksen, sinun tulee huolehtia tuotteiden pakkaamisesta niin, että ne ovat Kanto Kosmetiikalle saapuessa myyntikuntoisia. Otamme vastaan ainoastaan käyttämättömiä ja alkuperäisessä pakkauksessa olevia tuotteita. Avattuja tuotteita emme ota vastaan. Maksu palautetaan ainoastaan silloin, kun nämä ehdot täyttyvät.\nJos peruutat tilauksen, sinun tulee lähettää tuotteet meille 14 päivän kuluessa peruutusilmoituksesta. Myöhästyneitä palautuksia emme ota vastaan, joten huolehdithan, että pystyt todistamaan lähetysajankohdan esimerkiksi kuitin avulla. Peruutustilanteessa asiakas maksaa lähetyskulut ja tuotteita ei voi palauttaa postiennakolla.\nPakkaa tuotteet huolellisesti ja lähetä ne meille postipakettina osoitteeseen Kantoniementie 16, 83750 Sotkuma. Lisää pakettiin nimesi, yhteystietosi ja tilinumerosi, johon palautamme tilauksesta maksamasi rahat viipymättä, kun olemme saaneet palautuksen ja tarkastaneet tuotteet.\nJos tilauksen tai toimituksen yhteydessä ilmenee ongelmia, ota välittömästi yhteyttä meihin. Tarkastathan tuotteet huolellisesti, kun saat tilauksen. Jos tilauksessa tai tuotteissa on virheitä, ota yhteyttä 14 päivän kuluessa tilauksen vastaanottamisesta. Kuluttajakaupassa noudatamme virheiden osalta pakottavia kuluttajasuojalain virhevastuusäännöksiä.\nKANTO Kosmetiikka ei vastaa mistään tilaukseen, toimitukseen tai tuotteeseen liittyvästä tai mistään edellä mainitusta aiheutuneesta välillisestä tai välittömästä tai muusta vahingosta paitsi siihen asti kuin pakottava määräys kuluttajansuojalaissa tai muussa pakottavassa laissa on kyseisen vahingon osalta toisin määrännyt.\nPyrimme sopimaan tilaustasi koskevat mahdolliset erimielisyydet ensisijaisesti sopimalla, joten otathan ensisijassa yhteyttä meihin (info@kantokosmetiikka.fi) sopiaksemme asian.\nMikäli et pääse osallistumaan kurssille, voit peruuttaa paikkasi 12 päivää etukäteen, jolloin kurssimaksu palautetaan sinulle kokonaan. Tämän jälkeen ilmoittautuminen on sitova, eikä sitä voi perua ilman pakottavaa syytä (esim. sairastuminen). Alle 12 päivää aiemmin perutusta paikasta voit saada maksun takaisin, jos löydät tilallesi jonkun toisen osallistujan tai kurssipaikat täyttyvät muuten.\nSairastuminen: jos sairastut ennen kurssia, ole heti yhteydessä kurssin järjestäjään puhelimen tai sähköpostin välityksellä. Hyvityksenä saat paikan seuraavalta vapaalta kurssilta. Sinun tulee toimittaa lääkärintodistus osoitteeseen info@kantokosmetiikka.fi, jotta saat hyvityksen.\nPOIKKEUSAJAN ERITYISEHDOT KURSSEILLE\nPidätämme oikeuden perua kurssit lyhyelläkin varoitusajalla, jos poikkeusajan tilanne niin vaatii. Tällöin pyrimme ensisijaisesti siirtämään kurssin ajankohtaa ja toissijaisesti palauttamaan kurssimaksun asiakkaalle. Pidätämme oikeuden perua kurssit myös ohjaajan sairastumisen vuoksi.\nJos epäilet itselläsi olevan koronatartunta tai sinulla tai läheiselläsi todetaan korona-virus ennen kurssia, ole välittömästi yhteydessä meihin (info@kantokosmetiikka.fi / 045 78315273). Koronan takia perutun kurssipaikan maksu palautetaan sinulle viipymättä. Peruthan tulosi etukäteen, sillä kurssin jälkeen ilmoitettuja peruutuksia emme ota vastaan emmekä näin ollen palauta maksua.


Päiväkodin johtaja Laura Mälkönen: ”Ryhmiä ei saa enää paisuttaa” | Vauva\nTänä syksynä moni päiväkotiryhmä on entistä isompi. Vanhemman kannattaa seurata silmä tarkkana, miten muutos vaikuttaa omaan lapseen.\nMitä suuremmat ryhmät, sitä enemmän melua, ärsykkeitä ja sosiaalisia kontakteja. Melu haittaa lapsen tiedon käsittelyyn liittyvien taitojen kehitystä, sillä aivot vaativat kehittyäkseen rauhaa.\nLapsi ei käsittele stressiä aikuisen tavoin, ja yö voi olla liian lyhyt aika raskaasta päivästä palautumiseen.\nLakimuutosten vuoksi yhdellä varhaiskasvattajalla saa nyt olla vastuullaan kahdeksan yli kolmevuotiasta kokopäiväistä lasta aiemman seitsemän sijasta. Näin kolmen aikuisen ryhmässä voi olla 24 kokoaikaista lasta.\nRyhmäkoko saattaa kasvaa tätäkin suuremmaksi, sillä oikeutta varhaiskasvatukseen rajataan ja osa kokopäivälapsista muuttuu osa-aikaisiksi. Kun yhdellä aikuisella voi olla vastuullaan 13 osa-aikaista lasta, ryhmässä voi olla jopa 30 kasvatettavaa. Edes päiväkotien tiloja ei ole suunniteltu tällaisille lapsimäärille.\nLapsi tarvitsee aikuista sosiaalisten taitojen oppimiseen: vaikkapa siihen, että riidat saadaan sovittua. Kun ryhmään tulee lisää lapsia, aikuisen kullekin antama aika vähenee entisestään.\nIson ryhmän vaikutukset näkyvät vielä vuosienkin kuluttua esimerkiksi keskittymis- ja oppimisvaikeuksina. Eniten kärsivät ne lapset, jotka tarvitsevat yksilöllistä tukea. Tämä lisää tulevaisuudessa terveys- ja sosiaalipalveluiden tarvetta. Pitkällä aikavälillä päivähoidon säästöt kasvattavat yhteiskunnan menoja.\nIsossa joukossa myös taudit tarttuvat ja tapaturmat ja läheltä piti -tilanteet saattavat lisääntyä. Odottaminen ja paikallaolo lisääntyvät, kun tilaa ja leikkejä ohjaavia ja valvovia aikuisia ei ole tarpeeksi.\nHenkilökunta työskentelee aiempien säästöjen vuoksi jo nyt monissa paikoissa jaksamisensa rajoilla. Ryhmäkokojen paisuttaminen heikentää päiväkotien mahdollisuuksia laadukkaaseen, lain ja varhaiskasvatussuunnitelmien mukaiseen varhaiskasvatukseen.\nVäsymys, levottomuus, käytöshäiriöt, ylivilkkaus, hiljaisuus ja ylipäänsä käytöksen muuttuminen voivat olla merkkejä siitä, että päiväkodissa tehdyt muutokset ovat lapselle raskaita. Ne ovat merkkejä siitä, että vanhemman on puututtava tilanteeseen.\nVanhempi on lapsensa edunvalvoja. Lapsi ei pidä asiasta meteliä, mutta vanhemman pitää niin tehdä. Hän voi ja hänen täytyy vaatia varhaiskasvatukseen laatua ja sopivia ryhmiä.\nJos oman lapsen olot päiväkodissa huolestuttavat, kannattaa ottaa yhteyttä päiväkodin henkilökunnan lisäksi kotikunnan varhaiskasvatuksen hallintoon.\nAinakin toistaiseksi kunnat voivat itse päättää, kasvattavatko ne ryhmäkokoja vai eivät.\nLaura Mälkönen on hoitovapaalla oleva turkulaisen päiväkodin johtaja ja Vain kaksi kättä -työryhmän jäsen.\nklo 22:42 | 14.3.2018\nPäiväkodin johtajalla on juridinen vastuu virassaan kirjoitti:\nJokainen päiväkodinjohtaja on vastuussa itse tekemistään päätöksistä: paljonko lapsia hän sijoittaa eri ryhmiin, ja palkkaako hän sinne( heti tarvittaessa) pätevät sijaiset. Lapsiryhmien kokoon vaikuttavat tietysti tilat, jos on sokkeloiset ja pienet tilat, niin ei sinne voi laittaa 24 lasta, vaikka aikuisia olisikin se 3. Lisäksi pitää huomioida lisätukea tarvitsevat lapset, ja pienentää ryhmää jossa heitä on.\nVain päiväkodin johtaja on vastuussa tekemistään päätöksistä, ei hänen esimiehensä tai kukaan muu. Kukaan ei voi pakottaa häntä vaarantamaan lasten terveyttä ja turvallisuutta!\nEi niitä päätöksiä tee johtaja vaan ylempi taho, näin ainakin meidän kunnassa. Puhelin soi ja ilmoitetaan, että teillä aloittaa tämmöiset lapset tällä ja tällä päivämäärällä. Sinisilmäistä kuvitella, että pk:n johtajalla ois tuohon sanottavaa, tai että ketään kiinnosta, onko tilat sokkeloiset vai ei. Se on 8 yli 3v lasta per hoitaja ja sillä selvä.\nklo 22:50 | 14.3.2018\nSen verran tiedän että pääkaupungissa ei voi johtaja asiaa päättää. Lasketaan neliöt ja sitä mukaa tulee lapsimäärä päiväkotiin. Kaikki tuo tulee ylemmältä taholta. Päivähoitopäälliköt ovat henkilöitä joihin ottaa yhteyttä jos tahtoo muutoksia. Johtajilla ei ole mitään valtaa asiaan. Pitäisi saada lapsimäärä laskettua aikuista kohden. Sillä olisi vaikutusta työhyvinvointiin ja lasten hyvinvointiin.


PULSSI77 puhelinnumero on ruuhkautunut - Riihimäen seudun terveyskeskuksen kuntayhtymä\nEtusivu / Ajankohtaista / PULSSI77 puhelinnumero on ruuhkautunut\n13.3.2020 Ajanvaraus Yleinen\nPULSSI77 puhelinnumero on ruuhkautunut\nRiihimäen terveyskeskuksen kiireellisen hoidon PULSSI77 puhelinnumero on ruuhkautunut koronavirusta koskevien puheluiden takia.\nOlemme lisänneet henkilöstöresurssia puhelinneuvontaan ja puheluihin vastaamiseen. Resurssia tullaan lisäämään edelleen.\nEi kiireellisissä asioissa pyydämme, että harkitsette yhteyden ottamistarpeen tarkasti.\nYleistä tietoa koronaviruksesta tarjoaa valtakunnallinen koronaviruspuhelinneuvonta 0295 535 535.\nAsiasanat: influenssa korona koronavirus ohje virus


Upotin 4 mm ruuvi Kärnsund (P-611116) | Byggmax\nNÖVLEK®-upotuspora ruuveille on työkalu, jossa on säädettävä syvyysrajoitin, joka ei jätä jälkiä puutavaraan.Tilauksen minimiarvo ostettaessa Kärnsund tuotteita on 300 EUR.\nKiristystyökalu on kätevä apuväline terassilautojen asentamisessa. Suuri kiristyskädensija auttaa käyttämään helposti ja asteittain tarvittavaa voimaa terassilaudan suoristamiseen ja pitämiseen paikallaan. Lukitus tapahtuu automaattisesti, jolloin käyttäjällä on molemmat kädet vapaana laudan kiinnittämiseen riippumatta siitä, tehdäänkö se läpimenevillä ruuveilla vai piiloasennuksena kiinnikkeillä.\nKun terassilauta on kiinnitetty, kiristystyökalu irrotetaan avauspainikkeella ja siirretään seuraavaan kiinnityskohtaan.\nKoska kiinnitys on käännettävissä, kiristystyökalua voidaan käyttää myös ahtaissa paikoissa, kuten seinän vieressä. Kiinnikkeiden väli on säädettävissä 260–420 mm ja työkalu sopii eri levyisten terassilautojen kiinnittämiseen.\nKiristystyökalua voidaan käyttää myös pystysuoraan verhoiluun terassin sivuilla.\nKäytä Növlekin® välikkeitä terassilautojen yhtenäisten välien varmistamiseen ja asennuksen helpottamiseen.


200401262 - Taloussanomat - Ilta-Sanomat\nBasware suunnittelee osakeantia\nJulkaistu: 31.8.2004 19:16\nOhjelmistotalo Basware näkee osakeannintoteutumisen lähitulevaisuudessa realistisena\nOhjelmistotalo Baswaren hallitus on päättänyt tutkia mahdollista osakeannin toteuttamista syksyn aikana. Yhtiö on pidemmän aikaa miettinyt osakeantia, viimeisimmän osavuosikatsauksen yhteydessäkin asiasta mainittiin.\n– Olemme seuranneet nyt markkinaa reilun vuoden ajan. Hanke on aktivoitunut, koska tilanne vaikuttaa olevan ihan kohtalainen, hallituksen puheenjohtaja Ilkka Sihvo sanoi uutistoimisto Startelille.\nOsakeannin tarkoituksena on muun muassa vahvistaa Baswaren mahdollisuuksia yhtiön strategian mukaisen kasvun toteuttamiseen. Osakaspohjaa halutaan laajentaa ja tunnettuutta parantaa. Yhtiön osakkeita haetaan Helsingin pörssin päälistalle.\n– Neuvonantaja on valittu, ja hanke on lähtenyt nyt eteenpäin. Oletusarvo on se, ettei tällaista hanketta olisi muuten polkaistu liikkeelle, jos emme näkisi, että lähitulevaisuudessa mahdollisuudet sille ovat realistiset, Sihvo totesi Startelille.\nBaswaren kansainvälistyminen on edennyt suunnitelmien mukaan. Isot markkinat kuten Saksa, Ranska, Englanti ja Pohjois-Amerikka on jo avattu. Yrityskauppoja tehdään tulevaisuudessa lähinnä jakelukanavan tai tuoteportfolion kilpailukyvyn vahvistamiseen.\n– Tähän mennessä Baswaren kasvu on lähes sataprosenttisesti orgaanista, Sihvo toteaa.\nBaswaren osake on noteerattu Helsingin pörssin nm-listalla. Yhtiö listautui maaliskuussa 2000.\nListautumishinta oli silloin 5,70 euroa osakkeelta. Eilen puoliltapäivin osakkeen hinta oli 8,60 euroa.\nBaswaren pääkonttori sijaitsee Espoossa.\nKonsernilla on seitsemän tytäryhtiötä, jotka sijaitsevat Ruotsissa, Tanskassa, Saksassa, Hollannissa, Isossa-Britanniassa, Ranskassa ja Yhdysvalloissa. Liikevaihto vuonna 2003 oli 25,6 miljoonaa euroa. Yhtiö työllistää noin 280 henkilöä.


5 E Ei Talletusta Kokea - Nettikasinot ilman Rekisteröitymistä\nUudet nettikasinot: Missä minun pitäisi pelata? Tutkimusosasto ja toimitushenkilöstö päivittävät jatkuvasti uusien kasinoiden luetteloita, jotta voimme antaa sinulle täydellisen, yksityiskohtaisen ja ajantasaisen luettelon uusimmista nettikasinoista, jotka ovat avanneet viimeisen 12 kuukauden aikana. Tässä on tarkistuslista keskeisistä aloista, jotka on täytettävä 5 E Ei Talletusta asianmukaisesti: Lisenssi: Sinun tulisi aina harkita vain uusia nettikasinoita, jotka ovat saaneet todellisen pelilisenssin toimiakseen sen jälkeen, kun olet läpäisyt tiukat turvallisuustestit.\nKasinopelien osalta Mercury on hitaasti mutta varmasti mukauttanut suosittua kolikkopelitarjontaansa yhteensopivuuteen iGaming-alustojen kanssa. Näissä kasinopeleissä on virheetön HD-grafiikka, ja ne kaikki perustuvat uusimpaan 5 E Ei Talletusta Flash- ja HTML5-teknologiaan. Joten jos pelaat yhtä Merkurin kasinopeleistä verkossa tietokoneellasi, iOS:lläsi tai Android-laitteellasi, saat saman kasinokokemuksen kuin pelikirjastossa Jotkut tämän kasinon suosituimmista kolikkopeleistä\nJos olet nettikasinoharrastaja, olet todella innoissasi siitä, että Playtechin kaltainen kasinoammattilainen pyörittää tänään uusia kasinoita. Jännitys on ymmärrettävää: uudet kasinot tarkoittavat uusia tapahtumapaikkoja, uusia pelejä, tarjouksia ja tietenkin innovaatioita. Jos esimerkiksi pelasit playtech-pohjainen kasino, joka julkaistiin vuonna 2012, olet erittäin utelias vierailemaan uudella Playtech-kasinolla, koska se tarjoaa rajattomat mahdollisuudet pelikokemukseesi. Lue lisää mielenkiintoisia yksityiskohtia nyt: pikku kakkonen pelit.\nPelit Downloads Etukampanja 1 Kokea


Koronakevät 2020, joka jatkuu ja jatkuu .. – Päivi Virtanen\nKorona iski vuosi sitten keskelle vuoden kiireisintä työrupeamaa.\nPäivät uurastin tilinpäätöksiä/veroilmoituksia ja yöt mietin perhettäni, ystäviäni (suurin osa yrittäjiä) ja asiakkaitani – kuinka tästä selvitään, ja kuinka moni menettää yrityksensä, omaisuutensa ja siinä samassa kenties perheensäkin.\nSamalla mieltä painoi oman yrityksen selviytyminen, jos asiakkaat ajautuvat vaikeuksiin ja minulta yksinkertaisesti loppuvat työt.\nMieleeni muistui ikävällä tavalla 90-luvun lamavuodet, kuinka silloin vielä varsin nuorena kirjanpitäjänä seurasin järkyttyneenä yrittäjien ahdinkoa ja kuinka toimenkuvani muuttui pikkuhiljaa liikekirjanpidosta konkurssipesien kirjanpitäjäksi. Ikään kuin bonuksena sain vielä hoitaakseni roskapankin käsiin kaatuneiden kiinteistöjen yhtiöittämisen ja kirjanpidon.\nTuon ajan ahdistus ja oman avuttomuuden tunne toisten hädän keskellä iski alitajuntaani, kun korona alkoi sulkea yrityksiä, karkottamaan asiakkaita ja jopa estämään yritysten liiketoiminnan kokonaan.\nOnnekseni huomasin varsin pian, että myös valtiovalta ja pankit muistivat 90-luvun. Valtion taholta alettiin erittäin nopealla aikataululla kehittämään erilaisia yritystukia, helpotettiin lomautusehtoja, veroihin tehtiin kevennetty maksuohjelma ja veroja jopa luvattiin palauttaa ikään kuin lainana takaisin yrityksille, pankit tarjosivat lainoihin lyhennysvapaata. Aikaisemmasta lamasta oli opittu jotain. Yritykset on pelastettava, jos halutaan, että ihmisillä on töitä pandemian jälkeenkin.\nUsko tulevaan alkoi pikkuhiljaa palautua, niin itsellä kuin yrittäjäystävillänikin. Tosin kustannustuki toisensa perään myös osoitti sen, että päättäjät eivät ihan oikeasti käsitä, miten pienyrittäjät toimivat, kun yritystoiminta alkaa sakkaamaan.\nPäätin kantaa oman korteni kekoon yrittäjien koronataistelussa. Sen sijaan, että olisin alkanut säästämään rahaa pahan päivän (ja sellainen voi vieläkin olla edessä myös minulla) varalle, aloin shoppailla lempikaupois- sani (samalla sain tyrkytettyä kauppiaille neuvoja yritysten korona-avuista), hain noutoruokaa ravintoloista, kehotin jopa lapsiani käyttämään vaikka vain pienenkin summan paikallisiin yrityksiin, kaikki eurot ovat enemmän kuin tarpeeseen.\nOlen ylpeänä seurannut yrittäjäystävieni ja asiakkaitteni selviytymistä koronakeväästä.\nKaikki yrittäjiä isolla Y:llä; jaksavat epätoivon keskellä kehittää toimintaansa, löytää keinoja kulujen karsimiseen, tehdä pitkiä päiviä ilman välttämättä minkäänlaista tulovirtaa, palvella päivän mahdollisesti ainoaa asiakasta hymyssä suin.\nTätä on yrittäjyys, parhaimmillaan ja pahimmillaan. Koskaan ei tiedä, mitä seuraava päivä tuo tullessaan ja juuri siitä syystä rakastan työtäni itsenäisenä yrittäjänä palvelemassa muita yrittäjiä, jakamassa heidän ilot ja surut.\nPäivi Peloton Tutustuin Päiviin vuosituhannen alussa, hän oli Keravan Musiikkiopiston talouspäällikkö, minä hallituksessa. Vedimme tuolloin läpi raskaan muutosprosessin opiston hallinnossa.


Tre ohjaajakoulutus – Fitness ja Terveellinen syöminen\nSertifioiduille TRE-ohjaajille on tarvetta ja siksi haluamme kouluttaa uusia TRE-ohjaajia. Sertifiointiin johtava TRE -ohjaajakoulutus valmistaa TRE-ohjaajaa . TRE-harjoitus käynnistää luonnollisen palautumismekanismin, joka purkaa kehon jännitystiloja.\nTRE:n perusteet on suositeltavaa opetella aloituskurssilla tai . Tampereella Yksityiskohtainen esite TÄSSÄ Lyhyt esite (Tulossa) TRE- . Sertifioiduille TRE-ohjaajille on tarvetta. Ohjaajakoulutus valmistaa TRE-ohjaajaa viemään turvallisesti läpi yksilön ja ryhmän TRE-prosessin.\nTavoite Sertifiointiin johtava TRE taso 1-ohjaajakoulutus valmistaa TRE-ohjaajaa viemään turvallisesti läpi yksilötason TRE-prosessin. TRE-ohjaajakoulutuksen aikana hankitaan ja syvennetään . TRE (Trauma and Tension Releasing Exercises) on stressinpurkumenetelmä, jonka on. Ratkaisukeskeinen neuropsykiatrinen valmentaja koulutus.\nTRE – ohjaajakoulutus Taustaa Trauma Releasing Exercises TM eli TRE TM on yksinkertainen ja helposti omaksuttava kehon liikkeistä koostuva . Suomen nuoret lesket ry järjestää TRE – (Tension Releasing Exercises) koulutuksen leskille Tampereella 29. Trauma Releasing Exercises (TRE) on tehokas ja yksinkertainen menetelmä stressistä ja. Menetelmän koulutus alkoi myös Suomessa vuonna 2009. RAUHANKOULUN OHJAAJAKOULUTUKSET – Draama- ja osallistavia menetelmiä globaalikasvatukseen.\nTRE-ohjaajakoulutus: taustaa menetelmästä, vaatimukset koulutuksen läpäisemiseksi ja oheiskirjallisuus. Mindfulness-ohjaajakoulutus (op), Tampere 2017. TRE-ohjaajakoulutus on antanut minulle mahdollisuuden perehtyä tähän syvällisemmin. Palaan aiheeseen varmasti blogissani, tämä on vain . Koulutus: Joogaohjaaja RYT20 Sertifioitu TRE-ohjaaja, Liikuttaja-koulutus (ESLU) ja erilaisia workshoppeja ja lyhyempiä koulutuksia joogaan, kehonhuoltoon .


Autovero alas, käyttömaksu ylös - Lukijoilta - Turun Sanomat\nAutovero alas, käyttömaksu ylös\nKirjoittajan mukaan Autoliitto ja Neste ovat kehittäneet jo 1980-luvun puolivälissä ratkaisumallin autoveron muu ttamisesta käyttöverotuksen suuntaan.\nViime päivinä ovat ajatukset autoveron muuttamisesta käyttömaksun suuntaan lisääntyneet julkisuudessa voimakkaasti. Paineet ympäristöystävällisempään ja polttoainetta säästävämpään ajoneuvokalustoon ovat ilmeisiä.\nSamoin on kai kohtuullista, että alennetun autoveron aiheuttama budjettivajaus korvataan korotetulla ajoneuvoverolla, jos kerran näyttää olevan niin, että autoa käyttävät kansalaiset ovat velvollisia kantamaan valtion valtavaa lainataakkaa.\nAutoliitto ja Neste ovat kehittäneet jo 80-luvun puolivälissä ratkaisumallin autoveron muuttamisesta käyttöverotuksen suuntaan. Sen mukaan ajankohdasta xx.xx.19xx lähtien autovero olisi alhaisempi ja käyttömaksu astuisi kuvaan.\nMutta ennen ajankohtaa xx.xx.19xx korkeammalla autoverolla ostetut autot olisivat käyttömaksusta vapaat!\nAhon hallitus hallituksien kroonisessa rahapulassa määräsi kuitenkin vanhoille autoillekin käyttömaksun, vaikka niiden ostajat olivat jo kerran maksaneet täyden veron. Käytössä olleet vähäiset porrastukset 300 mk/500 mk tai nykyään 500 mk/700 mk kulkevat naurettavuuden ja loukkaavuuden rajamailla.\nKeskusteltavana oleva autoveroreformi saa ilmeisesti vuosikymmenen myöhemminkin Autoliiton tuen.\nMutta nyt on pidettävä huolta siitä, ettei korotettua ajoneuvoveroa sälytetä taas jälleen kerran jo korkeamman autoveron maksaneiden autojen päälle.\nKansanedustajille täytyy olla selvää, että autoilijoilla on ensi eduskuntavaaleissa ääniä jaettavana (Turun eteläisessä on noin 6000 Autoliiton jäsentä), ja ne menevät helposti nykyisten edustajien äänisaaliista pois niiden ehdokkaiden hyväksi, jotka puolustavat kohtuullisuutta autoilun verotuksessa.\nSama koskee uhkaavaa polttoaineveron korotusta. Suomessa on jo nyt Euroopan kalleimpiin lukeutuva bensiini, mutta samalla meillä on Euroopan pisimmät etäisyydet. Ja tuntuvasti vähemmän junia. Vaikka urheilussa saavutetut ennätykset ovat kansakunnan mielialaa kohentavia, bensiinihinnan EM:ta emme kaipaa.\nMutta mikäli me sen kuitenkin kansanedustajien myötävaikutuksella saamme, me muistamme sen seuraavissa eduskuntavaaleissa. Niiden vaalitaistelu alkaa syksyllä 1998.\nEike D. Schüler\nAutoliiton Raision osaston


Abilita | Essote siirtyy Kanta-arkistoon etulinjassa\nEssote siirtyy Kanta-arkistoon etulinjassa\nKanta on sosiaalihuollon ainoa virallinen sähköinen arkisto, jossa syyskuussa 2020 oli jo yli kuusi miljoonaa asiakirjaa. Näistä yli puolet on Abilitan asiakkaiden tallentamia\nEtelä-Savon sosiaali- ja terveyspalvelujen kuntayhtymä Essote aloitti jo vuonna 2017 valmistautumisen sosiaalihuollon Kanta-arkistoon liittymisestä ja joulukuussa 2018 Essote hyväksyttiinkin valtakunnallisesti kuudentena organisaationa sosiaalihuollon Kanta-arkiston käyttäjäksi. Sosiaalihuoltoa valtakunnallisesti viimeistään vuoden 2021 alusta velvoittava palvelutehtäväluokitus otettiin Essoten sosiaalihuollon päätietojärjestelmässä käyttöön keväällä 2020 ja työtä asian edistämiseksi edelleen tehdään koko ajan.\n- Kanta-arkistoon siirrettävien asiakirjojen osalta pitkäaikainen ja pysyvä säilytys on turvattu kansallisten vaatimusten mukaisesti. Kannan kautta arkistoidut asiakirjat ovat kätevästi kaikkien niitä tarvitsevien saatavilla, tällä hetkellä toki vain oman organisaatiomme / yhden rekisterinpitäjän käytettävissä. Essotessa on useamman kuntayhtymän kunnan saman asiakastietojärjestelmän historiatietokanta. Kantaan siirron jälkeen historiatietoa voi etsiä vain yhdestä paikasta eli Kanta-arkistosta, ei enää monista eri tietokannoista. Kanta-arkistointi mahdollistaa myös paperiasiakirjojen aiempaa laajemman seulonnan ja hävittämisen, ja tuo sitä kautta myös fyysisiä arkistotiloja koskevia kustannussäästöjä, kertoo projektipäällikkö Auli Tiihonen Essotesta.\nAbilita auttaa arkistoimaan tiedot Kantaan\nEssoten käyttämästä sosiaalihuollon järjestelmästä ei pystytty siirtämään vanhoja tietoja suoraan Kantaan, joten Essote kilpailutti siirtotyön.\n- Abilita voitti kilpailutuksen siinä mukana olleiden määritysten mukaisesti, heillä oli sekä sosiaalihuollon että tietojärjestelmäratkaisujen tuntemusta. Olemme saaneet Abilitalta asiantuntevaa opastusta monissa erilaisissa byrokratian kiemuroissa mm. Kelan suuntaan ja ohjeita mitä on tehtävä seuraavaksi ja miten, Auli Tiihonen sanoo.\nKun sosiaalihuollon asiakasasiakirjat siirretään Kanta-arkistoon, on niiden pitkäaikainen säilytys turvattu. Kaikki tiedot ovat saatavissa ja hyödynnettävissä kootusti virallisesta sähköisestä arkistosta. Essote on mukana isossa uuden asiakas- ja potilastietojärjestelmän käyttöönotossa ja tavoitteena on, ettei kaikkea historiatietoa siirrettäisi uuteen järjestelmään, vaan se olisi käytettävissä Kanta-arkiston kautta.\n- Ylipäätään tiedon hyödyntäminen, uusiokäyttö ja tiedolla johtaminen korostuvat nähdäkseni tulevaisuudessa myös sosiaalihuollossa yhä enemmän. On mielenkiintoista nähdä mihin Kannassa määrämuodossa olevaa dataa voisikaan käyttää, tietenkin asiakkaiden hyväksi palvelujen parempaa kohdentamista ja parempaa laatua silmällä pitäen kustannustehokkuus huomioiden, sanoo Auli Tiihonen.\nTiedonsiirtoprojekti on todella laaja, sillä siirrettävää dataa on paljon, mutta se on edennyt tosi sujuvasti.\n- Tietojen siirtyminen oikeassa muodossa Kanta-järjestelmään on äärettömän tärkeää ja tiedon eheys ehdotonta. Tiedon tarkistusta tehdään jatkuvasti ja sikäli kun virheitä löytyy, raportoidaan niistä ja tehdään niihin korjaukset suunnitelman mukaista toimintatapaa noudattaen. Voimme hyväksyä vain virheettömän lopputuloksen, Auli Tiihonen painottaa.\nKanta-arkisto kasvaa vaiheittain\nSosiaalihuollon asiakastiedon arkistoon tullaan tallentamaan kaikki sosiaalipalveluissa syntyvät asiakasta koskevat asiakirjat. Abilitan Sosiaalihuoltojärjestelmä on laaja A-luokan liitettävä järjestelmä, jossa kantaliittymällä on alusta alkaen pystytty arkistoimaan sekä vanhoja että uusia tietoja, myös kolmansien osapuolten järjestelmistä. Abilitan asiakkaat ovat olleet Kannan käyttöönoton etujoukoissa.\nVuosina 2018–2021 organisaatiot voivat ottaa käyttöön ensimmäisen vaiheen mukaiset perustoiminnallisuudet, joita ovat asiakastietojen arkistointi ja asiakastietojen hakeminen arkistosta rekisterinpitäjän omaan käyttöön. Toisen vaiheen käyttöönotettavia toiminnallisuuksia ovat vuodesta 2020 alkaen mm. asiakirjojen sähköinen allekirjoittaminen, asiakaskertomusmerkinnän rakenteinen tallentaminen ja rekisterinkäyttöoikeus.\nVaikka asiakastiedot arkistoidaan teknisesti yhtenäisessä muodossa, mikä mahdollistaisi tietojen siirtämisen järjestelmästä toiseen, tällä hetkellä arkistoon tallennetut asiakirjat ja metatiedot ovat vain rekisterinpitäjän omassa käytössä. Uudistuvan asiakastietolain myötä asiakastiedot tulevat olemaan myös muiden rekisterinpitäjien saatavilla, silloin kun tietoja tarvitaan ja niitä on oikeus käsitellä.\nKirjoittaja: Kati Halonen\nLue lisää Abilita Sosiaalihuollosta


Emoyhtiön arvonlisäveron vähennysoikeus tytäryhtiöön liittyvistä hankinnoista\nToivonen, Teemu (2017)\nTutkielman tavoitteena on selvittää konsernin emoyhtiön arvonlisäveron vähennysoikeutta hankinnoista, jotka kohdistuvat konsernin tytäryhtiöihin. Tutkielman viitekehys on Suomen oikeustila, jossa on aiheen tapauksessa tulkintavaikutteita Euroopan unionin tuomioistuimen ratkaisuista. Aihe on noussut erityisesti esille vuoden 2015 korkeimman-hallinto-oikeuden viiden vuosikirjaratkaisun myötä. Arvonlisäverolaissa ei ole erityisiä säännöksiä konserneille arvonlisäveron vähennykseen. Konserneissa on siten noudatettava yleisiä vähennysoikeuden säännöksiä. Emoyhtiön arvonlisäveron vähennysoikeus on tästä johtuen esiintynyt usein tuomioistuinratkaisuissa, joiden perusteella on tulkittu, millä edellytyksin konsernit saavat vähentää arvonlisäveron niistä hankinnoista, jotka ne suorittavat emoyhtiön ominaisuudessa. Emoyhtiöillä on useita sellaisia tehtäviä, joita se suorittaa koko konsernin liiketaloudelliset syyt huomioon ottaen. Konsernien tapa järjestää toimintansa ei sovellu kaikilta osin arvonlisäverotuksen vähennysoikeuden säännöksiin, kun tavoiteltavaa on vähentää ostojen arvonlisävero.\nTutkielma lainopillinen ja pyrkii selvittämään voimassa olevan oikeuden sisältöä. Tarkoituksena on myös systematisoida niitä edellytyksiä, jotka ratkaisevat, täyttyykö vähennysoikeuden edellytys. Tutkielmassa otetaan myös oikeustaloustieteellisiä kannanottoja. Tämä johtuu arvonlisäverotuksen suuresta fiskaalisesta merkityksestä ja arvonlisäverojärjestelmän neutraalisuustavoitteesta. Veron kertyminen voidaan nähdä haitalliseksi taloudelliselle toiminnalle.\nAiheessa keskeiseksi nousee suoran ja välittömän yhteyden sekä yleiskulun vähennysoikeuden laajuus. Hankinnan koko arvonlisäveron ja osittaisen arvonlisäveron vähentämisen kohdalla etsitään niitä merkittäviä kriteerejä ja periaatteita sovellettavaksi emoyhtiöiden käytännön tilanteisiin. Käytännön tilanteita pyritään etsimään julkaistun oikeuskäytännön ja valittujen oletuksien perusteella, jotta aihe on mahdollista jäsentää kontekstiinsa. Aiheen vähennysoikeuden ongelman voidaan katsoa nousseen aiempien odotusten murtumisesta, mikä merkitsee myös tarvetta katsoa aiempaa oikeustilaan emoyhtiön arvonlisäveron vähennysoikeuden ratkaisemisesta.


Microsoft kommentoi henkilötietojen tallennusta pilvipalveluissa selventääkseen Safe Harbor -periaatteista käytyä keskustelua - Microsoft Partner Network\nMicrosoft kommentoi henkilötietojen tallennusta pilvipalveluissa selventääkseen Safe Harbor -periaatteista käytyä keskustelua\nby Aki Siponen on 21 October 2015\nOsa asiakkaistamme ja kumppaneistamme sekä median edustajat ovat esittäneet huolensa EU-tuomioistuimen 6.10.2015 tekemän Safe Harbor -periaatteita koskevan päätöksen vaikutuksista Microsoftin pilvipalveluihin. Saamiemme tiedustelujen vuoksi haluamme korostaa seuraavia seikkoja:\nAsiakkaidemme tietojen turvallisuus ja tietosuoja ovat meille äärimmäisen tärkeitä. Olemme ylpeitä siitä, että olemme jo pitkään olleet tällä alueella edistyksellisin toimija ja pystymme suojaamaan asiakkaidemme tiedot useilla vaihtoehtoisilla ja toisiaan täydentävillä tavoilla:\n· Microsoftin pilvipalveluiden Office 365, Azure Core Services, Dynamics CRM Online ja Microsoft Intune ovat jo vuosia tarjonneet EU:n mallilausekkeita asiakkaille Safe Harbor -sopimuksen lisäksi.\n· Vuonna 2013 ilmoitimme useista toimenpiteistä, joilla parannamme jatkuvasti asiakastietojen suojaa. Näihin kuuluivat salausmenetelmien merkittävä parantaminen ja käytön laajentaminen, viranomaisten laajentunut pääsy tarkastamaan ja analysoimaan lähdekoodia sekä asiakassopimuksissa sitoumuksemme suojata asiakkaiden tietoja viranomaisten tietopyyntöjä vastaan.\n· EU:n tietosuojatyöryhmä (Article 29 Working Party) vahvisti huhtikuussa 2014, että sopimusehtomme ja tapamme tuottaa palvelut vastaavat EU:n mallilausekkeita ja täytämme näin ollen EU:n tietosuojavaatimukset.\n· Lisäksi Microsoft oli ensimmäinen pilvipalveluntuottaja, jonka palvelut täyttävät ISO/IEC 27018 standardin kriteerit yksityisyydensuojan toteuttamisesta pilvipalveluissa. Riippumattomat tarkastajat tarkastavat tämän vuosittain ISO/IEC 27001 -auditoinnin yhteydessä.\nVirallisessa Microsoft blogissa Microsoftin lakiasioista vastaava johtaja Brad Smith kuvaa tarkemmin toimenpiteitämme tällä alueella. Suomennos tästä blogista löytyy paikallisesta Uutishuoneestamme.\nAki Siponen, teknologiajohtaja, Microsoft\nMax Mickelsson, tietoyhteiskuntasuhteista vastaava johtaja, Microsoft\nWindows 10 vuosipäivitys sekä uudistunut lisensointi tuo monia etuja\nViisi digitaalisen markkinoinnin oppia tuliaisina WPC:stä\nHyödynnä MSDN etusi – Xamarin on nyt osa Visual Studio kehitystyökaluja!\nSuomen MPN Blogi\nLue ajankohtaisia Suomen Microsoftin blogikirjoituksia